CELEX: 62010CA0259
Language: ro
Date: 2011-11-10 00:00:00
Title: Cauzele conexate C-259/10 și C-260/10: Hotărârea Curții (Camera a treia) din 10 noiembrie 2011 [cereri de pronunțare a unor hotărâri preliminare formulate de Court of Appeal (England & Wales) (Civil Division) și de Upper Tribunal (Tax and Chancery Chamber) (Regatul Unit) — Regatul Unit] — Commissioners for Her Majesty's Revenue and Customs/The Rank Group PLC [Fiscalitate — A șasea directivă TVA — Scutiri — Articolul 13 secțiunea B litera (f) — Pariuri, loterii și alte jocuri de noroc — Principiul neutralității fiscale — Bingo mecanizat cu câștiguri plătite în numerar ( „mechanised cash bingo” ) — Jocuri de tip slot-machine — Practică administrativă diferită de dispozițiile legislative — Argument în apărare întemeiat pe diligența necesară ( „due diligence” )]

28.1.2012   
            
            
               RO
            
            
               Jurnalul Oficial al Uniunii Europene
            
            
               C 25/9
            
         
      Hotărârea Curții (Camera a treia) din 10 noiembrie 2011 [cereri de pronunțare a unor hotărâri preliminare formulate de Court of Appeal (England & Wales) (Civil Division) și de Upper Tribunal (Tax and Chancery Chamber) (Regatul Unit) — Regatul Unit] — Commissioners for Her Majesty's Revenue and Customs/The Rank Group PLC
      (Cauzele conexate C-259/10 și C-260/10) (1)
      
      (Fiscalitate - A șasea directivă TVA - Scutiri - Articolul 13 secțiunea B litera (f) - Pariuri, loterii și alte jocuri de noroc - Principiul neutralității fiscale - Bingo mecanizat cu câștiguri plătite în numerar („mechanised cash bingo”) - Jocuri de tip slot-machine - Practică administrativă diferită de dispozițiile legislative - Argument în apărare întemeiat pe diligența necesară („due diligence”))
      (2012/C 25/14)
      Limba de procedură: engleza
      
         Instanțele de trimitere
      
      Court of Appeal (England & Wales) (Civil Division), Upper Tribunal (Tax and Chancery Chamber) (Regatul Unit)
      
         Părțile din acțiunea principală
      
      
         Reclamanți: Commissioners for Her Majesty's Revenue and Customs
      
         Pârâtă: The Rank Group PLC
      
         Obiectul
      
      Cerere de pronunțare a unei hotărâri preliminare — Court of Appeal (England & Wales) (Civil Division) — Interpretarea articolului 13 secțiunea B litera (f) din Directiva 77/388/CEE din 17 mai 1977 privind armonizarea legislațiilor statelor membre referitoare la impozitele pe cifra de afaceri — sistemul comun al taxei pe valoarea adăugată: baza unitară de evaluare (JO L 145, p. 1) — Scutirea pariurilor, a loteriilor și a altor jocuri de noroc — Bingo mecanizat cu câștiguri plătite în numerar („mechanised cash bingo”) — Legislație națională care prevede o diferență de tratament în privința TVA-ului între prestații și servicii identice din punctul de vedere al consumatorului sau care îndeplinesc aceleași nevoi ale consumatorului — Diferență de tratament în funcție de cuantumul mizei și al premiului — Încălcarea principiului neutralității fiscale
      
         Dispozitivul
      
      
                  1.
               
               
                  Principiul neutralității fiscale trebuie să fie interpretat în sensul că o diferență de tratament cu privire la taxa pe valoarea adăugată între două prestări de servicii identice sau similare din punctul de vedere al consumatorului și care îndeplinesc aceleași nevoi ale acestuia este suficientă pentru a stabili o încălcare a acestui principiu. O astfel de încălcare nu necesită, așadar, stabilirea, în plus, a existenței efective a concurenței între serviciile în cauză sau a unei denaturări a concurenței din cauza diferenței de tratament menționate.
               
            
                  2.
               
               
                  În prezența unei diferențe de tratament între două jocuri de noroc în ceea ce privește acordarea unei scutiri de taxa pe valoarea adăugată în temeiul articolului 13 secțiunea B litera (f) din A șasea directivă 77/388/CEE a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri — sistemul comun al taxei pe valoarea adăugată: baza unitară de evaluare, principiul neutralității fiscale trebuie interpretat în sensul că nu se impune luarea în considerare a faptului că aceste două jocuri se încadrează în categorii de licențe diferite și sunt supuse unor regimuri juridice diferite în materie de control și de reglementare.
               
            
                  3.
               
               
                  Pentru a aprecia, conform principiului neutralității fiscale, dacă două variante de jocuri de tip slot-machine sunt similare și atrag același tratament din punctul de vedere al taxei pe valoarea adăugată, trebuie să se verifice dacă utilizarea respectivelor variante este comparabilă din punctul de vedere al consumatorului mediu și dacă răspunde acelorași nevoi ale acestuia, elementele susceptibile să fie luate în considerare în această privință fiind în special limitele minime și maxime ale mizelor și ale câștigurilor, precum și șansele de câștig.
               
            
                  4.
               
               
                  Principiul neutralității fiscale trebuie să fie interpretat în sensul că o persoană impozabilă nu poate solicita rambursarea taxei pe valoarea adăugată plătite pentru anumite prestări de servicii invocând o încălcare a acestui principiu, atunci când autoritățile fiscale ale statului membru în cauză au tratat, în practică, prestări de servicii similare drept prestări scutite, deși acestea nu sunt scutite de taxa pe valoarea adăugată în temeiul reglementării naționale relevante.
               
            
                  5.
               
               
                  Principiul neutralității fiscale trebuie să fie interpretat în sensul că un stat membru care a utilizat puterea de apreciere conferită de articolul 13 secțiunea B litera (f) din A șasea directivă 77/388 și a scutit de taxa pe valoarea adăugată punerea la dispoziție a oricăror mijloace pentru a juca jocuri de noroc, cu excluderea de la această scutire a unei categorii de aparate care îndeplinesc anumite criterii, nu poate opune unei cereri de rambursare a taxei pe valoarea adăugată întemeiate pe încălcarea acestui principiu faptul că reacționase cu diligența necesară la dezvoltarea unui nou tip de aparat care nu îndeplinește aceste criterii.
               
            
         (1)  JO C 209, 31.7.2010.